1932 és 1936 között a Brescia labdarúgója volt. Közben az 1934–35-ös idényben az Atalanta csapatában szerepelt kölcsönben. 1936 és 1941 között az Ambrosiana játékosa volt és két bajnoki címet (1937–38, 1939–40) és egy olasz kupa-győzelmet (1939) ért el a csapattal. 1941 és 1943 a Juventus csapatában szerepelt. Tagja volt az 1942-es olasz kupa-győztes együttesnek. 1943–44-ben ismét a Brescia, majd 1944 és 1949 között újra a Juventus labdarúgója volt. Az aktív labdarúgást 1949-ben fejezte be.